ddrg/super_eurlex huggingface dataset:
(54)

På grundlag af de oplysninger, som Kommissionen har modtaget i løbet af den formelle undersøgelsesprocedure, mener den heller ikke, at det beløb på 40 mio. SEK, som blev aftalt med de lokale virksomheder, er et præcist udtryk for anlæggets markedsværdi, eftersom de lokale virksomheder finansierede beløbet gennem dels et banklån, dels et lån fra Hammar selv. Det forhold, at sælger (der samtidig er kreditor i transaktionen) stod for en stor del af finansieringen og påtog sig den tilhørende kreditrisiko, støtter ikke argumentet om, at den nominelle pris på 40 mio. SEK svarer til anlæggets reelle økonomiske værdi. Den nominelle pris, som blev betalt i forbindelse med denne transaktion, er således ikke et tilstrækkeligt bevis for, at anlægget ville være blevet solgt til denne pris på markedsvilkår, men det er helt klart et yderligere tegn på, at prisen på 8 mio. SEK ikke afspejler anlæggets markedsværdi. De to aftaler om forkøbsret blev indgået inden for en periode på under tre uger, og en så markant prisforskel over en så kort tidsperiode bekræfter, at dette beløb ikke var markedsprisen.
(2)

Med ansøgningen har Polen indsendt de oplysninger og den dokumentation, som er nødvendig for at kontrollere, at kriterierne for anerkendelse er overholdt.
(2)

Med ansøgningerne har Ungarn indsendt de oplysninger og den dokumentation, som er nødvendig for at kontrollere, at kriterierne for anerkendelse er overholdt.
(2)

Med ansøgningen har Italien indsendt de oplysninger og den dokumentation, som er nødvendig for at kontrollere, at kriterierne for anerkendelse er overholdt.
2.2.

Til det formål gennemfører og koordinerer CLARIN ERIC en række aktiviteter, herunder, men ikke begrænset til: a) oprettelse af en sammenslutning af eksisterende data- og webservicecentre med det formål at fremme adgang til disse centres data og teknologiske tjenesteydelser via et fælles kodeord b) fastlæggelse og vedligeholdelse af et sæt formelle og faktiske standarder og sammenkædning af med henblik på at lette interoperabiliteten mellem data og tjenesteydelser c) koordinering af og støtte til aktiviteter rettet mod erhvervelse og oprettelse af nye data- og webtjenester d) indsamling af brugerkrav og bedste praksis med henblik på at yde effektiv bistand til brugere e) oprettelse af ekspertisecentre med fokus på udnyttelse af sprogressourcer og teknologi til fremme af forskning inden for de humanistiske videnskaber og samfundsvidenskaben f) tilrettelæggelse af uddannelses-, oplysnings- og formidlingsinitiativer med henblik på at fremme både anvendelsen og den videre udvikling af forskningsinfrastrukturen g) sikring af oprettelse og vedligeholdelse af et system for udstedelse af licenser, adgangstilladelser og godkendelser, som dels sikrer nem adgang og dels beskytter dataejeres rettigheder og værktøjer i et rimeligt forhold samt privatpersoners privatliv h) vedligeholdelse og udnyttelse af forbindelser med tilknyttede organisationer og infrastrukturer både i og uden for Europa med henblik på at etablere et samarbejde i) bidrag til udviklingen af politikker for fremme af forskning i det europæiske forskningsområde, både inden for humanistiske videnskaber og samfundsvidenskaben og tværfagligt j) enhver foranstaltning i forbindelse hermed, som kan bidrage til at styrke forskning i det europæiske forskningsområde.
(6)

I betragtning af behovet for at sikre, at Den Russiske Føderations tilsagn i henhold til PSA fortsat vil gælde fra datoen for Den Russiske Føderations tiltrædelse af WTO, bør aftalen anvendes midlertidigt fra nævnte dato indtil afslutningen af procedurerne for dens indgåelse —
(3)

For at reducere risikoen for, at Den Russiske Føderation fremover indfører nye eksportafgifter med deraf følgende konsekvenser for forsyningen af råvarer, har Kommissionen på Unionens vegne forhandlet med Den Russiske Føderation om en aftale i form af brevveksling vedrørende indførelse eller forøgelse af eksportafgifter på råvarer (»aftalen«).
(2)

Der er en risiko for, at Den Russiske Føderations investeringsordning for bilsektoren fører til, at produktion af dele og komponenter til motorkøretøjer fra Unionen flyttes som følge af investorernes forpligtelser i henhold til en sådan ordning til at opfylde krav om lokalt indhold og lokaliseringskrav vedrørende produktionen.
(7)

For at sikre ensartede betingelser for gennemførelsen af bestemmelserne i aftalen og protokollen vedrørende forvaltningen af toldkontingenterne for eksporten af træ fra Den Russiske Føderation til Unionen bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (1).
(205)

Kommissionen fastsætter tilbagebetalingsvilkårene. Frankrig bør derfor sørge for, at de afgiftspligtige får refunderet den del af afgiften, der blev opkrævet for ovennævnte importerede produkter fra tidspunktet for afgiftens ikrafttræden til den 30. september 2004, under streng iagttagelse af følgende betingelser: a) De afgiftspligtige, der har erlagt afgiften, kan, hvis de kan fremlægge bevis for, at CVO-afgifterne blev pålagt importerede produkter, søge om tilbagebetaling af en forholdsmæssig andel af det afgiftsprovenu, der skulle finansiere foranstaltninger, som kun var til fordel for indenlandske produkter, inden for en frist, der fastsættes i overensstemmelse med national ret, men ikke er på under seks måneder regnet fra meddelelsen af denne afgørelse. b) Frankrig fastlægger omfanget af den eventuelle forskelsbehandling, som importerede produkter har været genstand for. Frankrig skal til dette formål i en referenceperiode efterprøve, om det samlede provenu af afgiften på indenlandske produkter opgjort i penge svarer til de fordele, der udelukkende kommer disse produkter til gode. c) Tilbagebetalingen skal finde sted senest seks måneder efter, at ansøgningen er indgivet. d) Beløbene skal reguleres efter renteniveauet fra opkrævnings- til tilbagebetalingstidspunktet. Renterne beregnes på basis af Kommissionens referencesats ved hjælp af metoden for fastsættelse af referencesatsen og kalkulationsrenten. e) De franske myndigheder godtager ethvert rimeligt belæg, som de afgiftspligtige fremlægger vedrørende de beløb, de har betalt i afgift af produkter fra andre medlemsstater. f) Retten til tilbagebetaling kan ikke underlægges andre betingelser, herunder at afgiften ikke er blevet overvæltet på forbrugerne. g) Hvis den afgiftspligtige endnu ikke har betalt afgiften, giver de franske myndigheder formelt afkald på at opkræve den forholdsmæssige andel af afgiften på produkter indført fra andre medlemsstater, som beviseligt har til formål at finansiere den del af støtten, der udelukkende er til fordel for indenlandske produkter. De giver også afkald på eventuelle morarenter. h) Hvis Kommissionen anmoder herom, fremlægger de franske myndigheder en fyldestgørende rapport som bevis for korrekt tilbagebetaling. i) Hvis de produkter, der blev lagt afgift på i Frankrig, har været pålagt en lignende afgift i en anden medlemsstat, forpligter de franske myndigheder sig til at tilbagebetale den del af afgiften, der blev pålagt produkter med oprindelse i denne medlemsstat, til de afgiftspligtige. j) Frankrig forpligter sig til at gøre alle potentielle afgiftspligtige bekendt med denne afgørelse —
(2)

Den 2. september 2011 vedtog Rådet afgørelse 2011/523/EU (2), som delvis suspenderer anvendelsen af samarbejdsaftalen, indtil de syriske myndigheder bringer de systematiske krænkelser af menneskerettigheder til ophør og igen kan anses for at overholde den almindelige folkeret og de principper, der er grundlaget for samarbejdsaftalen.
(1)

Ved forordning (EF) nr. 883/2004 indføres der en refusionsordning i artikel 65 med det formål at sørge for en mere retfærdig finansiel fordeling mellem medlemsstaterne i tilfælde af ledige, der har bopæl i en medlemsstat, som ikke er den kompetente stat. Refusionerne skal kompensere for den yderligere finansielle byrde på bopælsmedlemsstaten, som udreder arbejdsløshedsunderstøttelse i henhold til artikel 65, stk. 5, litra a), i forordning (EF) nr. 883/2004 uden at have opkrævet bidrag fra de berørte personer under deres seneste beskæftigelse, som blev udført i en anden medlemsstat.
(1)

Unionen er i øjeblikket i gang med at vedtage lovgivning om indrømmelse af yderligere autonome handelspræferencer til fordel for Pakistan. Hvis der ikke i fornødent omfang foreligger en undtagelse fra Unionens forpligtelser i henhold til artikel I, stk. 1, og artikel XIII i den almindelige overenskomst om told og udenrigshandel (GATT 1994), vil det være nødvendigt at udvide anvendelsesområdet for disse yderligere autonome handelspræferenceordninger til at omfatte alle andre medlemmer af Verdenshandelsorganisationen (WTO). Det er derfor hensigtsmæssigt i fornødent omfang at anmode om en undtagelse fra artikel I, stk. 1, og artikel XIII i GATT 1994 i henhold til artikel IX, stk. 3, i Marrakeshoverenskomsten om oprettelse af Verdenshandelsorganisationen.
De spanske myndigheder konkluderede på grundlag af disse oplysninger, at der var behov for et beløb på 1 875 000 EUR på trods af den store negative pengestrøm (– 5 367 002 EUR). For at fastslå støttebeløbet tog de spanske myndigheder højde for det resultat, der var opnået ved at anvende den formel, der findes i bilaget til rammebestemmelserne. Der var tale om følgende beregning:

EBIT 2008: – 4 212 036 EUR

Nedskrivning 2008: 437 201 EUR

Driftskapital 2008: (omsætningsaktiver: 7 686 473 – kortfristet gæld: 10 446 997 EUR) = – 2 760 524 EUR

Driftskapital 2007: (omsætningsaktiver: 11 748 449 – kortfristet gæld: 10 958 960 EUR) = 789 489 EUR

(driftskapitalt – driftskapitalt-1) = – 3 550 013 EUR

[EBITt + tilbagebetalingt + (driftskapitalt – driftskapitalt-1)]/2

= [– 4 212 036 EUR + 437 201 EUR + – 3 550 013 EUR]/2 = – 3 662 424 EUR

Som følge heraf beløb halvdelen af den negative pengestrøm for året forud for ydelsen af støtten sig til 3 662 424 EUR. Det lån med statsgaranti, som Spanien havde ydet, lå langt under denne grænse og var derfor begrænset til det nødvendige beløb.
(209)

For at garantere den kombinerede enheds rentabilitet mener Kommissionen samtidigt, at der ikke bør foreligge noget incitament til at erstatte indlånene med finansieringer på engrosbankmarkederne. Det er i den sammenhæng vigtigt, at forrentningen for den likviditetslinje, BIC har anmodet om for at kompensere for en eventuel indlånsflugt, mindst forhøjes op til Euriborsatsen + […] basispoint. Det tilsagn, Portugal har afgivet i denne forbindelse, er nødvendigt for at sikre, at omstruktureringsstøtten er forenelig med det indre marked under hensyn til, at […] råder over betydelige indlån, som nu forrentes med en sats, der ligger over Euriborsatsen + […] basispoint, og at BIC derfor kan vælge ikke at beholde disse indlån. Hvis forrentningen for den nye kreditlinje ikke fastsættes på et niveau, som giver BIC et incitament til at opretholde indlån i et omfang som fastsat i omstruktureringsplanen fra januar 2012, kan BIC blive foranlediget til at erstatte indlån med billigere finansiering fra CGD. En sådan erstatning kan øge rentabiliteten på kort sigt for den kombinerede enhed, men ville samtidigt være til skade for dens levedygtighed.
(42)

Baseret på sine analyser af Kommissionens oplysningsdokument beregnede klageren en difference på 25 % mellem den normale værdi, der blev fastsat for de eksporterende producenter i stikprøven, om hvem det konstateredes, at de foretog dumping, og den virksomhed, om hvilken det konstateredes, at den ikke foretog dumping. Klageren fremførte, at en sådan forskel ikke findes på et konkurrencepræget marked, og at den ikke er realistisk for sektoren for skruer, bolte, møtrikker og lignende varer af rustfrit stål. Desuden hævdede klageren, at den eksporterende producent, om hvem det konstateredes, at han ikke havde foretaget dumping, indkøbte skrot af rustfrit stål fra forretningsmæssigt forbundne virksomheder i EU, og at købspriserne for dette råmateriale derfor ikke var et pålideligt grundlag for fastsættelsen af produktionsomkostningerne.
(6)

Der er behov for at analysere virkningerne af opsigelsen af konventionen for at fastslå, om de berettiger til en midlertidig tilbagetrækning af den særlige ansporende ordning. Derfor er der tilstrækkeligt grundlag for en undersøgelse.
Foranstaltninger, der begunstiger visse virksomheder eller visse produktioner: For så vidt angår spørgsmålet om, hvorvidt ELGA's udbetalinger i forbindelse med den lovpligtige forsikring mod naturskabte risici gav en selektiv fordel, vurderede Kommissionen, at foranstaltningens selektivitet var givet på forhånd, fordi ELGA's skadeserstatninger var begrænset til bestemte landbrugsproduktioner.

Kommissionen mente, at det kunne hævdes, at landbrugssektorens særtræk og navnlig dens afhængighed af bestemte vejrforhold og sårbarhed over for naturskabte risici i Grækenland gør det nødvendigt at indføre en statslig ordning, der garanterer et minimumsniveau af kompensation baseret på et solidarisk princip. For så vidt som de erstatninger, som ELGA har udbetalt inden for rammerne af den lovpligtige forsikringsordning, finansieres via indtægter fra det særlige forsikringsbidrag, mente Kommissionen, at disse eventuelt ikke skulle anses for at give modtagerne en uretmæssig fordel.

Imidlertid kunne denne begrundelse baseret på indretningen og arten af forsikringsordningen ikke også begrunde den græske stats supplerende finansielle indgriben i den pågældende ordning (ud over finansieringen af de lovpligtige bidrag). Kommissionen havde dog ikke ved indledningen af undersøgelsesproceduren adgang til beviser, der var tilstrækkelige til at konkludere, at det var tilfældet. Kommissionen havde især sine tvivl om, hvorvidt de pågældende foranstaltninger var finansieret uden supplerende medvirken fra statens side.
(8)

Ved beslutning 2004/918/EF (6) fastslog Rådet den 5. juli 2004 i overensstemmelse med artikel 104, stk. 6, i traktaten om Det Europæiske Fællesskab (TEF), at der forelå et uforholdsmæssigt stort underskud i Ungarn. Rådet vedtog den 5. juli 2004 en første henstilling, den 8. marts 2005 en anden henstilling, og den 10. oktober 2006 en tredje henstilling rettet til Ungarn i overensstemmelse med artikel 104, stk. 7, i TEF. I overensstemmelse med artikel 104, stk. 7, i TEF vedtog Rådet den 7. juli 2009 sin fjerde henstilling til Ungarn (»Rådets henstilling af 7. juli 2009«) med henblik på at bringe situationen med et uforholdsmæssigt stort underskud til ophør senest i 2011. Ungarn blev specifikt opfordret til i) at begrænse forværringen af budgetsituationen i 2009 ved at sikre en fuldstændig gennemførelse af vedtagne og bebudede korrigerende foranstaltninger for at opfylde målet på 3,9 % af BNP, ii) fra 2010 strengt at gennemføre de nødvendige konsolideringsforanstaltninger for at sikre et fortsat fald i det strukturelle underskud og et nyt fald i det samlede underskud med en øget anvendelse af strukturelle foranstaltninger, så der sikres en varig forbedring af de offentlige finanser, iii) at præcisere og i rette tid vedtage konsolideringsforanstaltninger, som er nødvendige for at opnå en korrektion af det uforholdsmæssigt store underskud senest i 2011, iv) at sikre en kumuleret finanspolitisk indsats på 0,5 % af BNP i 2010 og 2011, og v) at sikre at den offentlige gældskvote blev bragt ind på en støt nedadgående kurs.
DA Den Europæiske Unions Tidende L 72/1

RÅDETS AFGØRELSE

af 28. februar 2012

om indgåelse af protokollen mellem Den Europæiske Union og Republikken Guinea-Bissau om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem de to parter

(2012/145/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 6, litra a),

under henvisning til forslag fra Europa-Kommissionen,

under henvisning til godkendelse fra Europa-Parlamentet, og

ud fra følgende betragtninger:

(1) Den 17. marts 2008 vedtog Rådet forordning (EF) nr. 241/2008 om indgåelse af fiskeripartnerskabsaftalen mellem Det Europæiske Fællesskab og Republikken Guinea-Bissau (1).

(2) Unionen har forhandlet med Republikken Guinea-Bissau om en ny protokol, ifølge hvilken EU-fartøjer tildeles fiskerimuligheder i de farvande, som fiskerimæssigt hører under Guinea-Bissaus højhedsområde eller jurisdiktion (herefter benævnt »protokollen«).

(3) Disse forhandlinger mundede ud i, at protokollen blev paraferet den 15. juni 2011.

(4) Denne protokol er i overensstemmelse med Rådets afgørelse 2011/885/EU (2) blevet undertegnet og anvendes midlertidigt fra den 16. juni 2011.

(5) Protokollen bør indgås —

VEDTAGET DENNE AFGØRELSE:

Artikel 1

Protokollen mellem Den Europæiske Union og Republikken Guinea-Bissau om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem de to parter (i det følgende benævnt »protokollen«), godkendes herved på Unionens vegne (3).

Artikel 2

Formanden for Rådet foranstalter på Unionens vegne den meddelelse, der er omhandlet i protokollens artikel 14, med henblik på at udtrykke Unionens samtykke i at blive bundet af protokollen (4).

Artikel 3

Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 28. februar 2012. På Rådets vegne N. WAMMEN Formand

(1) EUT L 75 af 18.3.2008, s. 49.

(2) EUT L 344 af 28.12.2011, s. 1.

(3) Protokollen er offentliggjort i EUT L 344 af 28.12.2011, s. 1, sammen med afgørelsen om undertegnelse.

(4) Datoen for protokollens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.
Kommissionen mener, at det er på sin plads at anføre årsagerne til, at den fastsatte betingelserne i artikel 3 i Sernam 2-beslutningen (26):

»[…] Kommissionen er i betragtning af den misbrug af støtte, der konstateres ovenfor, og forlængelsen af omstruktureringsplanen, desuden af den opfattelse, at Sernam skal levere en særlig modydelse ved på varig vis at trække sig ud af markedssegmenterne med overkapacitet, således at det er berettiget at godkende en del af støtten.

Tildeling af statsstøtte på markeder med strukturel overkapacitet eller i nedgang vil således have som umiddelbar konsekvens at give en virksomhed, der ellers var tvunget til at indstille sine aktiviteter som følge af de vanskeligheder, den havde oplyst, mulighed for på kunstig vis at gøre sig gældende inden for nogle meget efterspurgte markedssegmenter til skade for de konkurrerende og økonomisk sunde virksomheder. Man bør således undgå, at støtten får den uønskede virkning at tvinge de økonomisk sunde virksomheder ud af det relevante marked til fordel for de virksomheder, der ikke er i stand til at overleve uden hjælp udefra.

Kommissionen vurderer i denne henseende, at Sernam på varig vis skal indstille sine aktiviteter i markedssegmenterne med overkapacitet, det vil sige markedet for almindelig samlegods- og kurertransport ad landevej.

Selv om Sernam allerede er begyndt at trække sig tilbage, mener Kommissionen, at det ikke er tilstrækkeligt, og at denne tilbagetrækning skal være af varig karakter. Kommissionen finder det derfor nødvendigt at fastsætte en række betingelser, der i) giver Sernam mulighed for at fortsætte sin innovative diversifikation i retning af et markedssegment under udvikling (det vil sige uden overkapacitet) og ii) gør det muligt i markedssegmenterne med overkapacitet, i stagnation eller i nedgang, at erstatte Sernams tjenester med tjenester fra andre operatører (hvilket vil frigøre Sernams markedsandele i disse segmenter).

(…)

Kommissionen henviser ligeledes til, at betingelserne i beslutningen (overdragelse af Sernams landevejstransport til andre virksomheder og diversifikation af Sernams aktiviteter i retning af godstransport med jernbane) i tilfælde af et fuldstændigt salg (aktiver og passiver) af Sernam, således som de franske myndigheder har planer om, under alle omstændigheder finder anvendelse. Hvis Sernam derimod skulle sælge sine aktiver »en bloc«, understreger Kommissionen, at ovennævnte to betingelser vedrørende virksomhedens omstrukturering ikke vil finde anvendelse, eftersom Sernam ikke længere vil have samme retlige status og vil have frigjort sine markedsandele til fordel for den uafhængige køber (der de facto kan fortsætte sine aktiviteter med Sernams aktiver).«
(5)

Grækenland har underrettet Kommissionen om, at det nationale referencelaboratorium for rabies mangler personale til at udføre det større antal test, der kræves for at gennemføre planen. På grund af den aktuelle ugunstige finansielle situation og det akutte behov for at udarbejde og gennemføre planen bør udgifterne til laboratoriepersonale, der ansættes specifikt til at udføre laboratorietest i henhold til planen, også være EU-tilskudsberettigede.
DA Den Europæiske Unions Tidende L 117/1

RÅDETS AFGØRELSE

af 23. april 2012

om undertegnelse på Den Europæiske Unions vegne af aftalen i form af brevveksling mellem Den Europæiske Union og Brasilien i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelser for forarbejdet fjerkrækød i EU-listen knyttet som bilag til GATT 1994 og aftalen i form af brevveksling mellem Den Europæiske Union og Thailand i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelser for forarbejdet fjerkrækød i EU-listen knyttet som bilag til GATT 1994

(2012/231/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Den 25. maj 2009 bemyndigede Rådet Kommissionen til at åbne forhandlinger i henhold til artikel XXVIII i GATT 1994 med henblik på genforhandling af indrømmelserne for toldpositionerne for fjerkrækød i henhold til kapitel 16 i den kombinerede nomenklatur som fastsat i artikel 1 i Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1).

(2) Disse forhandlinger mundede ud i aftaler i form af brevveksling med Thailand, paraferet den 22. november 2011, og med Brasilien, paraferet den 7. december 2011 (i det følgende »aftalerne«).

(3) Aftalerne bør undertegnes —

VEDTAGET DENNE AFGØRELSE:

Artikel 1

Formanden for Rådet bemyndiges hermed til at udpege den eller de personer, der er beføjet til på Unionens vegne at undertegne aftalen i form af brevveksling mellem Den Europæiske Union og Brasilien i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelser for forarbejdet fjerkrækød i EU-listen knyttet som bilag til GATT 1994 og aftalen i form af brevveksling mellem Den Europæiske Union og Thailand i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelser for forarbejdet fjerkrækød i EU-listen knyttet som bilag til GATT 1994 (2).

Artikel 2

Denne afgørelse træder i kraft dagen efter vedtagelsen.

Udfærdiget i Luxembourg, den 23. april 2012. På Rådets vegne C. ASHTON Formand

(1) EFT L 256 af 7.9.1987, s. 1.

(2) Teksten til aftalerne offentliggøres sammen med afgørelserne om deres indgåelse.
(30)

Selv om VKSM i sin udtalelse af 27. februar 2012 mener, at den risikovurderingsrapport, som de svenske myndigheder har udarbejdet, videnskabeligt er af høj kvalitet og omfatter nye og relevante data, er der fortsat en vis uklarhed med hensyn til nogle afgørende antagelser, som de svenske myndigheder har brugt for at konkludere, at der er en risiko for vandorganismer i mindre svenske vandløb. Her er der brug for mere klarhed fra de svenske myndigheder for at give Kommissionen mulighed for at kunne tage endelig stilling.